   ڪراچي (شوبز نيوز) ناليواري اداڪارا ۽ ماڊل ايمان علي چيو آهي ته آڇون هر فنڪار کي ملنديون آهن پر انهن کي قبول ڪرڻ لاءِ معيار ڪو ڪو ڏسندو آهي. هڪ تقريب ۾ ڳالهائيندي من موهڻي اداڪارا ۽ ماڊل ايمان علي جو چوڻ هو اهو چوڻ درست ناهي ته مون کي اردو ناهي ايندي، ادبي ذوق رکندڙ آهيان، فيض احمد فيض منهنجو پسنديده شاعر آهي، ادبي ذوق رکڻ سبب گهڻي قدر شوبز جي سرگرمين ۽ تقريبن کان پري رهندي آهيان. هن وڌيڪ چيو ته ڀارتي فلمن ۾ ڪم ڪرڻ ۾ ڪا برائي ناهي پر منهنجو سرحد پار فلمن ۾ ڪم ڪرڻ جو ڪو ارادو ناهي، جيتوڻيڪ مون کي اتان آڇون ملنديون رهنديون آهن.